
STATUT




DJEČJEG VRTIĆA "RADOST" NOVSKA
( Pročišćeni tekst )
I. OPĆE ODREDBE







Članak 1.

Ovim statutom uređuju se statusna obilježja, odnosi osnivača i Vrtića, djelatnost, programi i

pružanje usluga, ustrojstvo, položaj i ovlasti upravnog i odgojiteljskog vijeća, status roditelja,

status radnika te druga pitanja važna za obavljanje djelatnosti i poslovanje Dječjeg vrtića

"Radost" Novska (u daljem tekstu: Vrtić)







Članak 2.

(1) Vrtić je predškolska javna ustanova.

(2) Vrtić je pravna osoba upisana u sudski registar kod Trgovačkog suda u Zagrebu – stalna

      služba u Sisku i zajednički elektronički upisnik ustanova predškolskog odgoja koji vodi

      Ministarstvo znanosti, obrazovanja i sporta.







Članak 3.

(1) Osnivač i vlasnik Vrtića je Grad Novska.

(2) Vrtić je pravni slijednik društvene pravne osobe Predškolske organizacije Dječji vrtić

     "Radost" Novska koju je osnovala Skupština SIZ-a društvene brige o djeci predškolskog

      uzrasta općine Novska svojim odlukom broj 143/75. od 01.10.1975. godine.

(3) Prava i dužnost osnivača i vlasnika Vrtića obavlja Grad Novska na temelju zaključka

     Vlade Republike Hrvatske od 26. svibnja 1994. god. I Rješenja Ministarstva kulture i        
 prosvjete, klasa:023-03/94-01-171, ur.broj:532-02-6/4-94-01 od 14. veljače 1994. godine.







Članak 4.

(1) Naziv Vrtića je : Dječji vrtić "Radost" Novska.

(2) Sjedište Vrtića je u Novskoj, u ulici Ivane Brlić Mažuranić, broj 1.

(3) Vrtić može promijeniti naziv i sjedište samo odlukom osnivača.

(4) U sklopu Dječjeg vrtića „Radost“ Novska djeluje područni odjel u Novskoj u ulici Matije                                                      
 Gupca broj 27, na lokaciji Pastoralnog centra Župe bl. Alojzija Stepinca.
                              (5) Djelatnost provođenja obveznog programa predškole Vrtić obavlja u svome sjedištu i po               
 potrebi na lokacijama Područne škole Nova Subocka pri Osnovnoj školi Josip Kozarac 
 Lipovljani i u Osnovnoj školi Rajić na adresi Trg hrvatskih branitelja broj 6 u Rajićima.
    
 






Članak 5.

(1) Puni naziv Vrtić ističe na natpisnoj ploči na zgradi svoga sjedišta i na drugim zagradama

      u kojima obavlja djelatnost.

(2) Natpisna ploča uz puni naziv Vrtića obvezno sadrži i grb Republike Hrvatske i naziv:

      Republika Hrvatska.

(3) Natpisna ploča Vrtić ističe se na sredini pročelja glavnog ulaza, gledano u pročelje

      zgrade.







Članak 6.

(1) U radu i poslovanju Vrtić koristi:

1. jedan ili više pečata sa grbom Republike Hrvatske, okruglog oblika, promjera 38 mm, na

    kojemu je uz rub ispisan naziv i sjedište Vrtića, a u sredini pečata nalazi se grb Republike

    Hrvatske.

2. jedan ili više pečata okruglog oblika, promjera 23 mm, koji sadrži naziv i sjedište Vrtića.

3. jedan ili više štambilja četvrtastog oblika dužine 40 mm i širine 10 mm, koji sadrži naziv i

    sjedište Vrtića.

4. jedan ili više prijamnih štambilja.

(2) Pečatom iz stavka 1. toč. 1. ovoga članka ovjeravaju se akti koje Vrtić donosi u okviru

      javnih ovlasti ili kao tijelo javne vlasti.

(3) Pečat iz stavka 1. toč.2. ovoga članka rabi se za redovito administrativno-financijsko

      poslovanje i ovjeravanje pismena koja nemaju obilježje akata iz stavka 2. ovog članka.

(4) Štambilj se rabi za uredsko poslovanje Vrtića.

(5) Prijamni štambilj se rabi za evidenciju prijema akata.

(6) O broju, uporabi i čuvanju pečata i štambilja odlučuje ravnatelj.







Članak 7.

(1) Vrtić predstavlja i zastupa ravnatelj ili osoba koju ravnatelj za to pisano opunomoći.

(2) U parničnom sporu između Vrtića i ravnatelja te u postupku utvrđivanja odgovornosti

      Vrtića za kaznena djela Vrtić zastupa predsjednik upravnog vijeća ili osoba koju on pisano

      opunomoći.







Članak. 8.

(1) Vrtić ima Dan Vrtića.

(2) Dan Vrtića je svake godine na dan 1. lipnja.

II. ODNOSI VRTIĆA I OSNIVAČA







Članak 9.

Tijela Vrtića ne mogu bez suglasnosti osnivača:

o utvrditi programe koje će Vrtić ostvarivati

o promijenit djelatnosti

o donijeti ili promijeniti statut i pravilnik o unutarnjem ustrojstvu i načinu rada

o steći, otuđiti ili opteretiti nekretninu ili drugu imovinu u iznosu većem od 100.000,00

     kuna

o donijeti pravilnik o upisu djece u vrtić i uvjetima i načinu ostvarivanja prednosti pri

     upisu

o mijenjati namjenu objekta i prostora

o dati u zakup prostore Vrtića

o udružiti se u zajednice ustanova

o osnovati drugu pravnu osobu







Članak 10.

(1) Za obveze u pravnom prometu Vrtić odgovara cijelom svojim imovinom.

(2) Osnivač Vrtića za njegove obveze odgovara solidarno i neograničeno.

III. DJELATNOST







Članak 11.

(1) Djelatnost Vrtića je predškolski odgoj i obrazovanje te skrb o djeci rane i predškolske

     dobi od navršenih 6 mjeseci života do polaska u osnovnu školu.

(2) U okviru djelatnosti iz stavka 1. ovog članka Vrtić ostvaruje:

     - redovite programe njege, odgoja i obrazovanja, zdravstvene zaštite, prehrane i socijalne            
 skrbi djece rane i predškolske dobi koji su prilagođeni razvojnim potrebama djece te    
 njihovim mogućnostima i sposobnostima

     - programe za djecu rane i predškolske dobi s teškoćama u razvoju

     - programe za darovitu djecu rane i predškolske dobi

     - programe predškole

     - programe učenja stranih jezika i druge programe umjetničkog, kulturnog, vjerskog i   
 sportskog sadržaja.

(3) Djelatnost stavka 1. Vrtić obavlja kao javnu službu.







Članak 12.

Vrtić može obavljati i druge programe u skladu s razvojnim osobinama i potrebama djece i

zahtjevima roditelja.

Programe iz stavka 1. ovoga članka Vrtić obavlja uz prethodnu suglasnost Ministarstva

znanosti, obrazovanja i sporta.







Članak13.

U svezi s obavljanjem djelatnosti Vrtić surađuje sa susjednim vrtićima, osnovnim školama,

drugim prikladnim ustanovama i udrugama.







Članak 14.

Djelatnost iz članka 11. ovoga statuta Vrtić obavlja na temelju nacionalnog kurikuluma,

vrtićkog kurikuluma i godišnjeg plana i programa rada.







Članak 15.

(1) Vrtićkim kurikulumom utvrđuju se programi, namjena programa, način ostvarivanja

      programa, vremenik aktivnosti programa i način vrednovanja.

(2) Godišnjim planom i programom rada utvrđuju se programi odgojno-obrazovnog rada,

      programi zdravstvene zaštite, higijene i prehrane, programi socijalne skrbi, drugi programi     
koje Vrtić ostvaruje u dogovoru s roditeljima djece, način i nositelji ostvarivanja   
    
programa te ostala pitanja važna za obavljanje djelatnosti







Članak 16.

Vrtićki kurikulum i godišnji plan i program rada donosi upravno vijeće do 30. rujna tekuće

pedagoške godine.

IV. DAVANJE USLUGA







Članak 17.

Vrtić daje korisnicima usluge prema zakonu, provedbenim propisima, odlukama osnivača i

svojim općim aktima.







Članak 18.

(1) Vrtić upisuje djecu u odgojno-obrazovne programe prema Pravilniku o upisu djece u

      Dječji vrtić "Radost" Novska i uvjetima i načinu ostvarivanja prednosti pri upisu

(2) Pravilnik o upisu i uvjetima i načinu ostvarivanja prednosti pri upisu donosi upravno

      vijeće uz suglasnost osnivača

(3) Odluku o upisu donosi upravno vijeće za pedagošku godinu uz suglasnost osnivača

(4) Odluka o upisu sadrži:

      • uvjete upisa u Vrtić

      • prednost upisa prema Pravilniku o upisu djece

      • rokove sklapanja ugovora

      • iznos nadoknade za usluge vrtića

      • ostale podatke važne za upis djece i pružanje usluga.







Članak 19.

Odluku o upisu djece Vrtić objavljuje na svojim mrežnim stranicama i oglasnim pločama.

V. UNUTARNJE USTROJSTVO I NAČIN RADA







Članak 20.

(1) Unutarnjim ustrojstvom povezuju se oblici rada prema zahtjevima pedagoške teorije i

      prakse i uspješnom obavljanju djelatnosti.

(2) Unutarnjim ustrojstvom uređuje se obavljanje odgojnih, obrazovnih i zdravstvenih

      programa, stručno-pedagoška praksa rada, administrativno-stručnih, računovodstveno-      
 financijskih i pomoćno-tehničkih poslova te njihova međusobna usklađenost.







Članak 21.

(1) U vrtiću se rad s djecom provodi u jasličnim i vrtićnim odgojnim skupinama.

(2) Broj djece u odgojnim skupinama, dob djece u odgojnim skupinama te normativi

      neposrednog rada odgojitelja u skupini određuju se prema provedbenim propisima     
 donesenim temeljem Zakona o predškolskom odgoju i obrazovanju i prema Državnom 
 pedagoškom standardu predškolskog odgoja i naobrazbe.







Članak 22.

U Vrtiću se ustrojava i provodi odgojno-obrazovni rad s djecom raspoređenom u skupine

cjelodnevnog i poludnevnog boravka, a prema potrebi i kraćeg dnevnog boravka, u skladu s

Držanim pedagoškim standardom predškolskoga odgoja i naobrazbe.







Članak 23.

Stručno-pedagoški poslovi u Vrtiću se ustrojavaju u svezi s odgojno-obrazovnim, zdravstvenim

i socijalnim radom s djecom u odgojnim skupinama i na razini Vrtića radi zadovoljavanja

potreba i interesa djece te stvaranja primjerenih uvjeta za rast i razvoj svakog djeteta u suradnji s roditeljima popunjavanja obiteljskog odgoja.







Članak 24.

Pravni, administrativni i računovodstveno-financijski poslovi ustrojavaju se radi ostvarivanja

djelatnosti Vrtića i njegovog poslovanja kao javne službe, vođenja propisane dokumentacije i

evidencije, ostvarivanja prava djece i prava roditelja, javnosti rada Vrtića, obavljanja

računovodstveno-financijskih i drugih administrativnih i stručnih poslova potrebnih za redovito

poslovanje Vrtića i ostvarivanje prava radnika Vrtića.

Dio računovodstveno-financijskih poslova Vrtića obavlja se u gradskoj riznici.







Članak 25.

Pomoćno-tehnički poslovi ustrojavaju se radi osiguranja primjerenih tehničkih i drugih uvjeta

za ostvarivanje godišnjeg plana i programa rada i Državnog pedagoškog standarda odgoja i

naobrazbe







Članak 26.

(1) Vrtić obavlja djelatnost u okviru petodnevnog radnog tjedna

(2) Rad s djecom ustrojava se prema potrebama korisnika

(3) Tjedni i dnevni raspored radnika, dnevni odmor i uredovno vrijeme za rad s roditeljima

      i skrbnicima djece i drugim građanima utvrđuje se u skladu s obvezama iz godišnjeg plana     
    i programa rada, aktima osnivača i općim aktima Vrtića.







Članak 27.

Tjedno i dnevno radno vrijeme Vrtića utvrđuje se u skladu s vrstom, sadržajem i trajanjem

programa, s dobi djece i potrebama i interesima roditelja.







Članak 28.

Unutarnje ustrojstvo i način rada uređuje se pravilnikom.

VI. UPRAVLJANJE DJEČJIM VRTIĆEM






Članak 29.

(1) Dječjim vrtićem upravlja upravno vijeće

(2) Upravno vijeće ima pet članova:

1. tri člana Upravnog vijeća imenuje Gradonačelnik Grada Novske kao predstavnike Grada Novske u Upravno vijeće iz reda javnih radnika od kojih je jedan zamjenik gradonačelnika
2. jednoga člana biraju roditelji djece korisnika usluga

3. jednog člana biraju odgojitelji i stručni suradnici iz svojih redova (u daljnjem tekstu:

odgojitelji)







Članak 30.

(1) Članovi upravnog vijeća iz članka 29. ovoga statuta imenuju se odnosno biraju na četiri


  godine i mogu biti ponovno imenovani odnosno birani.

(2) Mandat člana upravnog vijeća teče od dana konstituiranja upravnog vijeća







Članak 31.

Gradonačelnik imenuje i opoziva predstavnike Grada Novske u Upravno vijeće svojim aktom i o tome obavještava Vrtić pisanim putem.







Članak 32.

(1) Član upravnog vijeća iz reda roditelja bira se na sastanku roditelja.

(2) Svaki roditelj može predložiti ili biti predložen za člana upravnog vijeća, odnosno

      istaknuti svoju kandidaturu.

(3) O predloženim kandidatima glasuje se javno dizanjem ruku.

(4) Za člana upravnog vijeća izabrani je kandidat koji je dobio najveći broj glasova

      nazočnih roditelja.

(5) Sastanak roditelja saziva i njime rukovodi ravnatelj.

(6) O izborima za člana upravnog vijeća iz reda roditelja vodi se zapisnik.







Članak 33.

(1) Kandidiranje i izbor kandidata za članove upravnog vijeća iz reda odgojitelja obavlja se

      na sjednici odgojiteljskog vijeća

(2) Za provođenje izbora odgojiteljsko vijeće imenuje izborno povjerenstvo koje ima

      predsjednika i dva člana.

(3) Članovi izbornog ne mogu se kandidirati za članove upravnog vijeća

(4) Izbori se održavaju najmanje 15 dana prije isteka mandata upravnog vijeća







Članak 34.

(1) Kandidate za članove upravnog vijeća iz reda odgojitelja mogu predlagati svi članovi

     odgojiteljskog vijeća.

(2) Svaki odgojitelj može istaknuti svoju kandidaturu.







Članak 35.

(1) Kandidatom se smatra svaki odgojitelj koji je prihvatio kandidaturu ili koji je istaknuo

      svoju kandidaturu.

(2) Prema redoslijedu kandidature izborno povjerenstvo popisuje kandidate za izbor u

     upravno vijeće.







Članak 36.

(1) Nakon završenog kandidiranja temeljem popisa kandidata izborno povjerenstvo

      sastavlja izbornu listu.

(2) U izbornoj listi kandidati se navode abecednim redom.







Članak 37.

(1) Nakon utvrđivanja izborne liste izborno povjerenstvo izrađuje glasačke listiće.

      Broj glasačkih listića mora biti jedna k broju nazočnih članova odgojiteljskog vijeća.

(2) Glasački listić iz stavka1. ovog članka sadrži:

      1. naznaku da se glasovanje odnosi na izbor članova upravnog vijeća

      2. broj članova koji se biraju u upravno vijeće

      3. ime i prezime kandidata

(3) Ispred imena i prezimena kandidata upisuje se redni broj.







Članak 38.

(1) Glasovanje je tajno

(2) Glasovanje se obavlja u posebnoj prostoriji.

(3) Glasovanju moraju biti nazočni svi članovi izbornog povjerenstva.







Članak 39.

(1) Kada birač uđe u prostoriju u koji se glasuje, predsjednik izbornog povjerenstva upisuje

      birača u birački spisak, daje mu glasački listić i objašnjava mu način glasovanja.

(2) Birač može glasovati samo za kandidate upisane na glasačkom listiću.

(3) Birač glasuje tako da zaokruži redni broj ispred imena kandidata.

(4) Glasački listić popunjeni suprotno stavku 2. i 3. ovoga članka smatraju se nevažećima.







Članak 40.

(1) Nakon završetka glasovanja izborno povjerenstvo prebrojava glasove s važećih listića i

      sastavlja listu s imenima kandidata prema broju dobivenih glasova.

(2) Za člana upravnog vijeća izabran je kandidat koji je dobio najveći broj glasova.

(3) Ako dva ili više kandidata isti najveći broj glasova, glasovanje se za te kandidate

      ponavlja sve dok jedan od kandidata ne dobije veći broj glasova.

(4) S listom iz stavka 1. ovog članka izborno povjerenstvo neposredno upoznaje

      odgojiteljsko vijeće

(5) Odgojiteljsko vijeće može listu prihvatiti ili odbiti.

(6) Odgojiteljsko vijeće može odbiti listu ako osnovano posumnja da je tijekom izbora bilo

      povrjede postupka ili propusta izbornog povjerenstva.

(7) Kada odgojiteljsko vijeće listu prihvati, proglašava se član upravnog vijeća.







Članak 41.

O izborima za člana upravnog vijeća iz reda odgojitelja vodi se zapisnik, a predsjednik

izbornog povjerenstva izdaje izabranom članu potvrdu o izboru.







Članak 42.

(1) Nakon imenovanja, odnosno izbora većine članova upravnog vijeća saziva se prva

(konstituirajuća) sjednica novoizabranog upravnog vijeća.

(2) Prvu sjednicu novoizabranog upravnog vijeća saziva ravnatelj.

(3) Ravnatelj rukovodi radom konstituirajuće sjednice do izbora ravnatelja.







Članak 43.

Dnevni red konstituirajuće sjednice obvezno sadrži:

• izvješće predsjedavatelja sjednice o izboru članova upravnog vijeća

• verificiranje mandata izabranih članova upravnog vijeća

• izbor predsjednika i zamjenika predsjednika upravnog vijeća







Članak 44.

(1) Potvrđivanje mandata novoizabranih članova obavlja ravnatelj provjerom identiteta s

      podatcima iz isprava o izborima.

(2) Članovi upravnog vijeća ne mogu obavljati svoje dužnosti ni ostvarivati prava prije

      nego je obavljeno potvrđivanje mandata.







Članak 45.

(1) Predsjednik i zamjenik predsjednika Upravnog vijeća, biraju se iz reda predstavnika Grada    
 Novske.
(2) Predsjednik i zamjenik predsjednika upravnog vijeća biraju se na četiri godine

(3) O kandidatima za predsjednika i zamjenika predsjednika upravnog vijeća članovi

      upravnog vijeća glasuju javno podizanjem ruku.

(4) Za predsjednika i zamjenika izabran je kandidat koji je dobio većinu glasova ukupnog

      broja članova upravnog vijeća.

(5) Nakon izbora predsjednika upravnog vijeća ravnatelj predaje predsjedniku dalje vođenje

      sjednice.







Članak 46.

(1) Članu upravnog vijeća iz reda odgojitelja i iz reda roditelja prestaje mandat:

1. ako podnese ostavku na članstvo u upravnom vijeću

2. ako mu kao odgojitelju prestane radni odnos u Vrtiću

3. ako privremeno ili trajno ne može izvršavati obveze člana

4. ako tijelo koje ga je izabralo u upravno vijeće nije zadovoljno njegovim radom u

      upravnom vijeću.

(2) Odluku o opozivu donosi tijelo koje je izabralo člana upravnog vijeća, javnim   
   
 glasovanjem, većinom glasova nazočnih.







Članak 47.

(1) Ako pojedinom članu upravnog vijeća iz članka 46. ovoga statuta prestane mandat,

      provode se dopunski izbori.

(2) Dopunski izbori provode se u roku od 30 dana od prestanka mandata člana.

(3) Mandat člana upravnog vijeća izabranog na dopunskim izborima traje do isteka

      mandata upravnog vijeća.

(4) Na dopunske izbore odgovarajuće se primjenjuju članci 32. do 41. ovoga statuta.







Članak 48.

(1) Upravno vijeće može pravovaljano odlučivati ako je na sjednici nazočna natpolovična

      većina članova.

(2) Članovi upravnog vijeća o svim pitanjima iz svoje nadležnosti odlučuju zajednički.

(3) Odluke upravnog vijeća su pravovaljane ako je za njih glasovala većina od ukupnog

      broja članova.







Članak 49.

(1) Upravno vijeće može osnivati radna tijela (povjerenstva, radne skupine) za proučavanje

      pitanja, pripremanje prijedloga ili obavljanje drugih poslova važnih za Vrtić.

(2) Članovi radnih tijela mogu biti osobe koje imaju potrebne sposobnosti i znanja za

      izvršenje zadaće zbog koje se radno tijelo osniva.

(3) Upravno vijeće može u svako doba opozvati radno tijelo, odnosno pojedinog člana.







Članak 50.

Upravno vijeće

· donosi Statut na prijedlog ravnatelja uz prethodnu suglasnost Gradskog vijeća kao tijela osnivača,
· donosi Pravilnik o unutarnjem ustrojstvu i načinu rada, na prijedlog ravnatelja, uz prethodnu suglasnost Gradskog vijeća, kao tijela osnivača,
· donosi i druge opće akte iz nadležnosti Vrtića kao Ustanove, 
· donosi kurikulum  i godišnji plan i program rada na prijedlog ravnatelja,
· donosi prijedlog financijskog plana, financijski plan za kalendarsku godinu i obračun financijskog plana te druge izvještaje sukladno propisima, na prijedlog ravnatelja,
· odlučuje o uporabi dobiti u skladu sa zakonom,
· predlaže Gradskom vijeću imenovanje i razrješenje ravnatelja i vršitelja dužnosti ravnatelja,
· predlaže Gradskom vijeću statusne promjene te promjenu naziva i sjedišta Vrtića kao Ustanove,
· odlučuje o promjeni djelatnosti Vrtića kao Ustanove, uz prethodnu suglasnost Gradskog vijeća,

· odlučuje o objavi natječaja za zasnivanje radnog odnosa, na prijedlog ravnatelja,
· odlučuje o žalbama protiv upravnih akata  tijela Vrtića,
· odlučuje o zasnivanju i prestanku radnog odnosa, na prijedlog ravnatelja,

· odlučuje samostalno o stjecanju, opterećivanju ili otuđivanju nekretnina i pokretne imovine te investicijama pojedinačne vrijednosti od 70.000,00 do 100.000,00 kuna, a preko 100.000,00 kuna uz suglasnost Gradonačelnika do iznosa sa kojim sukladno ovlastima Gradonačelnik  može odlučivati, a preko tog iznosa uz suglasnost Gradskog vijeća kao tijela osnivača, 
· donosi godišnji plan nabave, na prijedlog ravnatelja,

· odlučuje o upisu djece i o mjerilima upisa, uz suglasnost Gradskog vijeća kao tijela osnivača,

· daje ravnatelju suglasnost za sklapanje ugovora s Vrtićem u svoje ime i za svoj račun, u svoje ime a za račun drugih osoba ili u ime i za račun drugih osoba,
· daje osnivaču i ravnatelju prijedloge i mišljenja o pojedinim pitanjima iz djelatnosti

Ustanove te pitanjima značajnim za organizaciju rada i poslovanja,
· odlučuje prema prijedlogu ravnatelja o upućivanju odgojitelja i stručnih suradnika na liječnički pregled,

· razmatra predstavke i prijedloge roditelja i skrbnika djece i drugih građana u svezi s radom Vrtića,
· obavlja i druge poslove određene zakonom, ovim Statutom i općim aktima Ustanove,

Odluke iz stavka 1. podstavka 1. do 18. ovoga članka, Upravno vijeće donosi većinom glasova svih članova Upravnog vijeća.






Članak 51.

(1) Predsjednik upravnog vijeća:

     - predsjedava upravno vijeće

     - saziva sjednice upravnog vijeća i predsjedava im

     - obavlja druge poslove prema propisima, općim aktima Vrtića i ovlastima upravnog

(2) Na zamjenika predsjednika upravnog vijeća primjenjuje se stavak 1. ovoga članka kada

      zamjenjuje predsjednika

VII. RAVNATELJ







Članak 52.

(1) Vrtić ima ravnatelja

(2) Ravnatelj je poslovni i stručni voditelj Vrtića

(3) Ravnatelja Vrtića imenuje i razrješava Gradsko vijeće Grada Novske, kao tijelo osnivača    
 prema prijedlogu upravnog vijeća.







Članak 53.

(1) Za ravnatelja Vrtića može biti imenovana osoba koja ispunjava uvjete za odgojitelja ili

     stručnog suradnika te ima najmanje pet godina radnoga staža u djelatnosti predškolskoga

     odgoja.

(2) Ravnatelj se imenuje na temelju javnog natječaja, koji raspisuje upravno vijeće.

(3) Natječaj se raspisuje 60 dana prije isteka mandata aktualnog ravnatelja.

(4) Natječaj se objavljuje u javnom glasilu i traje najmanje osam dana.

(5) U natječaju se objavljuju uvjet koje ravnatelj mora ispunjavati, vrijeme na koje se

      imenuje, rok za podnošenje prijava na natječaj te dokazi o ispunjenosti uvjeta koje  
   
 kandidat uz prijavu treba priložiti.







Članak 54.

(1) Nakon isteka roka za podnošenje prijava na natječaj upravno vijeće razmatra natječajnu

      dokumentaciju, utvrđuje prijedlog za imenovanje ravnatelja i dostavlja ga s natječajnom

      dokumentacijom osnivaču u roku od 15 dana isteka roka za podnošenje prijava.

(2) O prijedlogu iz stavka 1. ovog članka mogu glasovati i članovi upravnog vijeća koji su

      se javili na natječaj za ravnatelja.

(3) Kada se na natječaj za izbor ravnatelja ne javi i niti jedan kandidat ili upravno vijeće ne

      može utvrditi prijedlog za imenovanje ravnatelja, izvijestit će o tome osnivača i raspisati   
 novi natječaj.







Članak 55.

S imenovanim ravnateljem predsjednik upravnog vijeća sklapa ugovor o radu.







Članak 56.

Ravnatelj:

• predlaže opće akte koje donosi upravno vijeće

• predlaže godišnji plan i program rada i kurikulum Vrtića

• predlaže prijedlog financijskog plana, financijski plan, polugodišnji i godišnji obračun

• sudjeluje u radu upravnog vijeća, bez prava odlučivanja

• predstavlja i zastupa Vrtić

• poduzima sve pravne radnje u ime i za račun Vrtića

• zastupa Vrtić u svim postupcima pred sudovima, upravnim i drugim državnim tijelima

te pravnim osobama s javnim ovlastima

• obustavlja izvršenje odluka upravnog vijeća za koje zaključi da su suprotne zakonu,

podzakonskom i općem aktu izvješćuje upravno vijeće i osnivača o poslovanju Vrtića

• sklapa pravne poslove u ime i za račun Vrtića

• zaključuje o potrebi o potrebi zasnivanja radnoga odnosa

• predlaže upravnom vijeću zasnivanje radnog odnosa po natječaju i prestanak radnoga

odnosa Vrtića

• predlaže upravnom vijeću upućivanje odgojitelja i stručnih suradnika na liječnički

pregled

• izdaje radne naloge radnicima

• odlučuje o zapošljavanju radnika na određeno vrijeme do 60 dana

• odobrava službena putovanja radnika i izočnost s radnog mjesta

• izvršava odluke i zaključke upravnog vijeća i odgojiteljskog vijeća

• određuje raspored upućivanja radnika na zdravstveni pregled

• odlučuje o stjecanju, opterećivanju ili otuđivanju nekretnina i pokretne imovine Vrtića

te o investicijama do 70.000,00 kuna

• sudjeluje u poslovima provođenja upisa djece u Vrtić

• izvješćuje upravno vijeće i odgojiteljsko vijeće o nalozima i odlukama tijela upravnog i

stručnog nadzora

• saziva konstisuirajuću sjednicu upravnog vijeća

• priprema sjednice odgojiteljskog vijeća i predsjedava im

• obavlja druge poslove utvrđene ovim statutom i drugim aktima Vrtića te poslove za koje

izrijekom zakonom, provedbenim propisom ili općim aktom nisu ovlaštena druga tijela Vrtića







Članak 57.

(1) Ravnatelj je samostalan u radu, a osobno je odgovoran upravnom vijeću i osnivaču.

(2) Ravnatelj je ovlašten drugoj osobi dati generalnu ili specijalnu punomoć za zastupanje

      Vrtića u pravnom prometu

(3) Sadržaj i trajanje punomoći iz stavka 2. ovoga članka ravnatelj određuje samostalno.

(4) O davanju generalne punomoći ravnatelj je dužan izvijestiti upravno vijeće na prvoj

sjednici.







Članak 58.

Ravnatelj može osnivati povjerenstva i radne skupine za izradu nacrta općih i pojedinačnih

akata ili obavljanje poslova važnih za djelatnost Vrtića.







Članak 59.

Ravnatelja u slučaju privremene spriječenosti u obavljanju ravnateljskih poslova zamjenjuje

član iz odgojiteljskog vijeća kojeg, uz njegov pristanak, odredi upravno vijeće.







Članak 60.

(1) Ravnatelj može biti razriješen ako postoje razlozi za razrješenje određeni zakonom.

(2) Kada upravno vijeće zaključi da postoje razlozi za razrješenje ravnatelja, predložit će

      osnivaču razrješenje. Uz prijedlog upravno vijeće će dostaviti dokaze kojima se potvrđuje

      ispunjenost zakonskih uvjeta za razrješenje ravnatelja.

(3) Kada osnivač razriješi ravnatelja, upravno vijeće će u roku od 30 dana od imenovanja

      vršitelja dužnosti ravnatelja raspisati natječaj za ravnatelja.







Članak 61.

(1) Upravno vijeće predložit će imenovanje vršitelja dužnosti ravnatelja:

      - kada se na raspisani natječaj za ravnatelja nitko ne prijavi

      - kada nitko od prijavljenih kandidata ne bude predložen ili imenovan

      - kada ravnatelj bude razriješen

      - kada Vrtić nema ravnatelja.

(2) Za vršitelja dužnosti ravnatelja može biti predložena osoba koja se prethodno suglasila s

      prijedlogom i koja ispunjava uvjete za ravnatelja.

(3) Mandat vršitelja dužnosti ravnatelja traje do imenovanja ravnatelja, a najdulje godinu

      dana.

(4) Vršitelj dužnosti ima sva prava i obveze ravnatelja.

VIII. STRUČNO TIJELO VRTIĆA







Članak 62.

(1) Stručno tijelo u Vrtiću je odgojiteljsko vijeće

(2) Odgojiteljsko vijeće čine svi odgojitelji, stručni suradnici i zdravstveni djelatnici koji

      ostvaruju program predškolskog odgoja u Vrtiću.

(3) Odgojiteljskim vijećem predsjedava ravnatelj ili druga osoba koju on ovlasti.







Članak 63.

     Odgojiteljsko vijeće:

• predlaže kurikulum

• sudjeluje u utvrđivanju plana i programa rada Vrtića

• prati ostvarivanje plana i programa

• skrbi o primjeni suvremenih oblika i metoda rada s djecom

• daje upravnom vijeću i ravnatelju mišljenje u svezi s organizacijom rada i razvojem

  djelatnosti

• raspravlja i odlučuje o stručnim pitanjima

• potiče i promiče stručni rad

• obavlja druge poslove određene ovim statutom i drugom aktima Vrtića.

IX. RODITELJI I SKRBNICI DJECE







Članak 64.

(1) Radi što uspješnijeg ostvarivanja djelatnosti Vrtić stalno surađuje s roditeljima ili

      skrbnicima djece.

(2) Suradnja s roditeljima ili skrbnicima ostvaruje se na individualnim razgovorima,

      roditeljskim sastancima i na drugi pogodan način.







Članak 65.

Roditelji su odgovorni za praćenje rada i napredovanje djece i o svim uočenim problemima

pravodobno izvijestiti Vrtić.

X. RADNICI







Članak 66.

Radnici Vrtića su odgojitelji, stručni suradnici te drugi stručni (administrativno-tehnički) i

pomoćni radnici.







Članak 67.

(1) Odgojitelji i stručni suradnici mogu u Vrtiću biti osobe koje imaju odgovarajući stupanj

      i vrstu stručne spreme i koji mogu izvodili odgojno-obrazovni rad s djecom na hrvatskom

      jeziku i latiničnom pismu.

(2) Drugi radnici mogu biti osobe koje ispunjavaju potrebite uvijete za poslove koje

      obavljaju.

(3) Odgovarajuću vrstu obrazovanja odgojno-obrazovnih radnika te razinu i vrstu

      obrazovanja ostalih radnika u Vrtiću pravilnikom propisuje ministar nadležan za   
    
 obrazovanje.







Članak 68.

(1) Odgojitelji i stručni suradnici imaju pravo i dužnost neprestano se stručno i pedagoški

      usavršavati, pratiti znanstvena dostignuća i unapređivati pedagošku praksu.

(2) Usavršavanje iz stavka 1. ovoga članka sastavni je dio radnih obveza odgojitelja i

      stručnih suradnika.

(3) Odgojitelji i stručni suradnici dužni su prijaviti policiji ili ovlaštenom državnom

      odvjetniku za počinitelje nasilja u obitelji djeteta za koje su saznali u obavljanju svojih   
 poslova.







Članak 69.

(1) Zasnivanje i prestanak radnoga odnosa radnika Vrtića obavlja se prema zakonu,

     pod zakonskim aktima i općim aktima Vrtića, sklapanjem i prestankom ugovora o radu.

(2) Radni odnos u Vrtiću zasniva se na ugovorom o radu na temelju natječaja. Odluku o

      objavi natječaja donosi Upravno vijeće.

(3) Natječaj se objavljuje na mrežnim stranicama i oglasnim pločama Hrvatskog zavoda za

      zapošljavanje, te mrežnim stranicama i oglasnim pločama Vrtića, a rok za primanje    
 prijava kandidata ne može biti kraći od osam dana.

(4) Odluku o zasnivanju i prestanku radnog odnosa donosi upravno vijeće na prijedlog

      ravnatelja.

      Iznimno od stavka 4. ovoga članaka, radni odnos može se zasnovati ugovorom o radu i     
 bez natječaja kad obavljanje poslova ne trpi odgodu, do zasnivanja radnog odnosa na  
 temelju natječaja , ali ne dulje od 60 dana.

      Odluku o tome donosi ravnatelj.

(5) Ako se na natječaj ne javi osoba koja ispunjava uvijete, natječaj će se ponoviti u roku od  
 pet mjeseci, a do zasnivanja radnog odnosa no osnovi ponovljenog natječaja radni odnos  
 se može zasnovati s osobom koja ne ispunjava propisane uvjete.

      S osobom iz prethodnog stavka ovoga članka sklapa se ugovor na određeno vrijeme, do  
 popune radnog mjesta na temelju ponovljenog natječaja s osobom koja ispunjava  

 propisane uvijete, ali ne dulje od pet mjeseci.







Članak 70.

(1) Odgojitelji i stručni suradnik koje se po prvi puta zapošljava kao odgojitelj, odnosno

      stručni suradnik u Vrtiću zasniva radni odnos kao pripravnik.

(2) Pripravnički staž traje jednu godinu.

(3) Nakon obavljenog pripravničkog staža pripravnik polaže stručni ispit.

(4) Pripravniku koji ne položi stručni ispit u roku od godine dana kad mu je istekao

      pripravnički staž prestaje radni odnos u Vrtiću.

(5) Rok iz stavka 4. ovoga članka ne teče za vrijeme rodiljinog dopusta i privremene

      nesposobnosti za rad.

(6) Odgojitelji i stručni suradnik bez radnog iskustva može obaviti pripravnički staž i

      položiti stručni ispit i bez zasnivanja radnog odnosa (volonterski rad).







Članak 71.

(1) Odgojitelji i stručni suradnici mogu, dok su u radnom odnosu, napredovati u struci

      stjecati položajna zvanja mentora i savjetnika.

(2) Postupak, način i uvjeti za napredovanje u struci i stjecanje položajnih zvanja utvrđuje

      pravilnikom ministar nadležan za obrazovanje.







Članak 72.

(1) Odgojitelju i stručnom suradniku kojem se tijekom radnog staža u Vrtiću naruši

      psihofizičko stanje do te mjere da bitno smanjuje njegovu radnu sposobnost upućuje se na

      liječnički pregled.

(2) Odluku o upućivanju na liječnički pregled donosi upravno vijeće, na prijedlog

      ravnatelja Vrtića.

(3) Odgojitelju i stručnom suradniku koji odbije izvršiti odluku iz stavka 2. ovog članka

      prestaje radni odnos u Vrtiću izvanrednim otkazom ugovora o radu.

(4) Ako se stručnim nalazom potvrdi da je radna sposobnost odgojitelja ili stručnog

      suradnika bitno narušena, upravno vijeće donosi Odluku kojom se odgojitelj ili stručni    
 suradnik oslobađa od rada s djecom, te ga ako postoji mogućnost raspoređuje na radno  
  mjesto prema preostalim radnim sposobnostima.

(5) Odgojitelju ili stručnom suradniku koji odbije raspored sukladno stavku 4. ovog članka,

      prestaje radni odnos u Vrtiću izvanrednim otkazom ugovora o radu.

XI. IMOVINA VRTIĆA I FINANCIJSKO POSLOVANJE







Članak 73.

Imovinu Vrtića čine nekretnine, pokretnine, potraživanja i novac. O imovini Vrtića dužni su se skrbiti svi radnici Vrtića.







Članak 74.

(1) Za obavljanje djelatnosti Vrtić osigurava sredstva od osnivača, od roditelja, od prodaje

      roba i usluga te donacija.

(2) Prihodi i rashodi za obavljanje djelatnosti utvrđuju se financijski planom.







Članak 75.

Ako Vrtić na kraju kalendarske godine ostvari dobit, tu će dobit uporabiti za obavljanje i razvoj djelatnosti, u skladu s aktima osnivača.







Članak 76.

Ako vrtić na kraju kalendarske godine iskaže gubitak u financijskom poslovanju, gubitak će se namiriti u skladu s odlukom osnivača.

XII. JAVNOST RADA







Članak 77.

Rad Vrtića i njegovih tijela je javan. Javnost rada ostvaruje se osobito:

• izvješćivanjem roditelja, građana i pravnih osoba o uvjetima i načinu davanja usluga

• davanjem pravodobne obavijesti roditeljima, građanima i pravnim osobama, na njihov

zahtjev, o uvjetima i načinu davanja usluga

• obavijestima o sjednicama ili sastancima upravnog i odgojiteljskog vijeća te

mogućnostima neposrednog uvida u njihov rad

• obavijesti o broju osoba kojima se istovremeno osigurava neposredan uvid u rad tijela

Vrtića

• pravodobnom davanju obavijesti i uvidom u odgovarajuću dokumentaciju sredstvima

javnog informiranja

• obavješćivanjem sredstava javnog informiranja o održavanju znanstvenih i stručnih

skupova u Vrtiću i omogućavanja im nazočnosti na skupovima

• objavljivanjem općih i pojedinačnih akata koji su u svezi s djelatnošću vrtića.







Članak 78.

Za javnost rada Vrtića odgovorni su upravno vijeće i ravnatelj.

XIII. POSLOVNA TAJNA







Članak 79.

Poslovnom tajnom smatraju se:

1. podatci sadržani u molbama, zahtjevima i prijedlozima roditelja i skrbnika te drugih

    građana i pravnih osoba upućenih Vrtiću

2. podatci sadržani u prilozima uz molbe, zahtjeve i prijedloge iz točke 1. ovoga članka

3. podatci utvrđeni u postupku zaštite dostojanstva radnika

4. podatci o poslovnim rezultatima Vrtića

5. podatci o djeci upisanoj u vrtić koji su socijalno-moralne naravi

6. podatci i isprave koji su određeni kao poslovna tajna zakonom ili drugim propisima

7. podaci i isprave koje ravnatelj proglasi poslovnom tajnom.







Članak 80.

(1) Podatke i isprave koje se smatraju poslovnom tajnom, dužni su čuvati svi radnici Vrtića,

      bez obzira na koji su način saznali za te podatke i isprave.

(2) Čuvanje poslovne tajne obvezuje radnike i nakon prestanka rada u vrtiću.

(3) Obveza čuvanja poslovne tajne ne odnosi se na davanje podataka u postupku pred

      sudom ili upravnim tijelom.

XIV. ZAŠTITA LJUDSKOG OKOLIŠA







Članak 81.

(1) Radnici vrtića trebaju svakodnevno osiguravati uvjete za čuvanje i razvoj prirodnih i

      radnom stvorenih vrijednosti ljudskog okoliša te sprječavati i otklanjati štetne posljedice   
 koje  zagađivanjem zraka, tla i vode, bukom ili na drugi način ugrožavaju te vrijednosti ili  
dovode u opasnost život i zdravlje ljudi.

(2) Zaštita ljudskog okoliša razumijeva zajedničko djelovanje svih radnika Vrtića.







Članak 82.

(1) Odgojitelji koji sudjeluju u izvođenju odgojno-obrazovnih programa, dužni su posvetiti

      pozornost odgoju djece u svezi s čuvanjem i zaštitom ljudskog okoliša.

(2) Programi rada vrtića u zaštiti ljudskog okoliša sastavni su dio plana i programa rada

      vrtića.

XV. ZAŠTITA OSOBNIH PODATAKA







Članak 83.

(1) Osobni podatci fizičkih osoba mogu se u vrtiću prikupljati u svrhu s kojim je ispitanik

       upoznat, koja je izrijekom propisana i u skladu sa zakonom, a mogu se dalje obrađivati     
    samo u svrhu za koju su prikupljeni, odnosno u svrhu koja je podudarna sa svrhom   
    prikupljanja.

(2) U Vrtiću se mogu obrađivati osobni podatci samo uz uvjete određene zakonom i drugim

       propisima.

(3) Osobni podatci moraju se obrađivati zakonito i pošteno.







Članak 84.

(1) Osobni podatci smiju se u vrtiću prikupljati i dalje obrađivati:

• u slučajevima određenim zakonom

• uz privolu ispitanika u svrhu za koju je ispitanik dao privolu

• u svrhu izvršavanja zakonskih obveza vrtića

• u svrhu sklapanja i izvršenja ugovora u kojem je ispitanik stranka

• u svrhu zaštite života ili tjelesnog integriteta ispitanika ili druge osobe u slučaju kada

ispitanik fizički ili pravno nije u mogućnosti dati svoj pristanak

• ako je obrada podataka prijeko potrebna u svrhu zakonitih interesa Vrtića ili treće strane

kojoj se podatci otkrivanju,osim ako prevladavaju interesi zaštite temeljnih prava i sloboda

ispitanika.

• kada je ispitanik sam objavio osobne podatke.

(2) Osobni podatci koji se odnose na djecu i druge malodobne osobe mogu se prikupljati i

      obrađivati u skladu sa zakonom uz posebne propisane mjere zaštite.

(3) Osobne podatke mogu u Vrtiću prikupljati i obrađivati samo za to ovlaštene osobe.

(4) Ravnatelj može ugovorom pojedine poslove u svezi s obradom osobnih podataka

      povjeriti drugoj pravnoj ili fizičkoj osobi.







Članak 85.

(1) U Vrtiću je zabranjeno prikupljati i dalje obrađivati osobne podatke koje se odnose na

      rasno ili etničko podrijetlo, politička stajališta, vjerska i druga uvjerenje, sindikalno    
 članstvo, zdravlje i spolni život i osobne podatke o kaznenom i prekršajnom postupku.

(2) Iznimno podatci iz stavka 1. ovog članka mogu se prikupljati i dalje obrađivati:

     • uz privolu ispitanika

     • kada je prikupljanje i obrada podataka potrebna radi izvršavanja prava i obveza koje

       Vrtić ima prema posebnim propisima

     • kada je obrada prijeko potrebna radi zaštite života ili tjelesnog integriteta ispitanika i

        druge osobe kada ispitanik zbog fizičkih ili pravnih razloga nije u mogućnosti dati svoju

        privolu

     • kada se obrada provodi u okviru djelatnosti Vrtića pod uvjetom da se obrada odnosi

        izrijekom na djecu i radnike Vrtića i da podaci ne budu otkriveni trećoj strani bez   
    
   pristanka ispitanika

     • kada je obrada podataka potrebna radi uspostave ostvarenja ili zaštitite potraživanja

        propisanih zakonom

     •  kada je ispitanik objavio osobne podatke

(3) U slučajevima iz stavka 1. ovoga članka obrada podataka mora biti posebno označena i

      zaštićena.

XVI. OSTVARIVANJE PRAVA NA PRISTUP INFORMACIJAMA







Članak 86.

Vrtić će omogućiti pristup informacijama koje posjeduje, kojima raspolaže ili koje nadzire:

1. pravodobnim objavljivanjem na svojim mrežnim stranicama na primjeren i dostupan

način općih akata i odluka te informacija o svome radu i poslovanju

2. davanjem informacija korisniku koji je podnio zahtjev na jedan os slijedećih načina:


• neposrednim davanjem informacije


• davanje informacije pisanim putem


• uvidom u pismena i preslikom pismena koje sadrži traženu informaciju


• dostavom preslike pismena koje sadrži traženu informaciju


• na drugi način prikladan za ostvarivanje prava na pristup informaciji.







Članak 87.

(1) Vrtić će omogućiti pristup informacija korisniku na temelju Pravilnika o pravu na

       pristup informacijama kojeg donosi upravno vijeće Vrtića.

XVII. SJEDNICE VRTIĆKIH VIJEĆA







Članak 88.

(1) Upravno vijeće i odgojiteljsko vijeće (u daljnjem tekstu: vijeće) rade na sjednicama.

(2) Sjednice vijeća održavaju se prema potrebi, odnosno u skladu s godišnjim planom i

      programom rada Vrtića.

(3) Pravo nazočnosti na sjednici vijeća imaju članovi vijeća, ravnatelj i osobe koje su

      pozvane na sjednicu.







Članak 89.

Sjednica vijeća može se održati i vijeće može pravovaljano odlučivati ako je na sjednici

nazočna većina ukupnog broja članova vijeća.







Članak 90.

(1) Vijeće odlučuje natpolovičnom većinom nazočnih članova, osim kada je zakonom ili

      odredbama ovog statuta drukčije određeno.

(2) Vijeće odlučuje javnim glasovanjem, osim kada je zakonom, ovim statutom ili

      prethodnom odlukom vijeća određeno da se glasuje tajno.

(3) Glasuju javno tako da se dizanjem ruke izjašnjavaju za ili protiv prijedloga o kojem

      odlučuju.

(4) Članovi vijeća glasaju tajno tako da na glasačkom listi listiću zaokruže redni broj ispred

      osobe ili prijedloga za koji glasaju.







Članak 91.

Nazočnost na sjednici dužnost je članova vijeća.







Članak 92.

Na sjednicama vijeća vodi se zapisnik. Zapisnik potpisuju predsjedavatelj sjednice i zapisničar.







Članak 93.

(1) Rad vijeća na sjednici uređuje se poslovnikom.

(2) Odredbe poslovnika iz stavka 1. ovog članka odnose se i na rad radnih tijela

      (povjerenstva) koja se osnivaju prema odredbama ovoga statuta.

XVIII. OPĆI I POJEDINAČNI AKATI VRTIĆA







Članak 94.

Opći akti vrtića su:

• Statut

• Pravilnici
• Poslovnici
• Odluke kojima se uređuju pojedina pitanja iz djelatnosti Vrtića kao Ustanove.






Članak 95.

Opće akte upravno vijeće donosi:

• u svezi s izvršenjem zakona, podzakonskih akata i drugih propisa

• u svezi s izvršenjem odredaba ovoga statuta

• u svezi s uređivanjem odnosa u Vrtiću







Članak 96.

Upravno vijeće donosi slijedeće opće akte Vrtića kao Ustanove:

· Statut, uz prethodnu suglasnost Gradskog vijeća,

· Pravilnik o unutarnjem ustrojstvu i načinu rada Ustanove, uz prethodnu suglasnost Gradskog vijeća,

· Pravilnik o radu,

· Pravilnik o zaštiti na radu,

· Pravilnik o zaštiti od požara,
· Pravilnik o zaštiti i obradi arhivskog i registraturnog gradiva,

· Pravilnik o pravu na pristup informacijama,
· Poslovnik o radu Upravnog vijeća,

· Poslovnik o radu Odgojiteljskog vijeća,
· Pravilnik o upisu djece u Vrtić i uvjetima i načinu ostvarivanja prednosti pri upisu, uz prethodnu suglasnost Gradskog vijeća

· Etički kodeks,
· ostale opće akte koje je potrebno donijeti sukladno propisima.






Članak 97.

Inicijativu za donošenje općih akata, njihovih izmjena i dopuna može dati svaki član upravnog vijeća.







Članak 98.

Opći i svi drugi akti objavljuju se na oglasnoj ploči i na internetskim stranicama Vrtića.
Statut Vrtića stupa na snagu osmi dan nakon dana objave na oglasnoj ploči Vrtića. Svi drugi opći akti stupaju na snagu prvi dan nakon dana objave na oglasnoj ploči Vrtića, ukoliko zakonom nije drugačije propisano.






Članak 99.

Opći akti primjenjuju se danom njihova stupanja na snagu, ako aktom kao dan primjene nije

određen neki drugi dan.







Članak 100.

Autentično tumačenje općih akata daje upravno vijeće.







Članak 101.

(1) Opći akti ne mogu se iznositi izvan prostora Vrtića.

(2) Na izvid odredbe općeg akta ili uporabu općeg akta primjenjuje se članak 83. ovoga

      Statuta.







Članak 102.

(1) Pojedinačne akte kojima se uređuju pojedina prava i interesi djece, roditelja, radnika i

      građana, donose upravno vijeće, ravnatelj i drugi ovlašteni radnici.

(2) Pojedinačni akti stupaju na snagu i izvršavaju se nakon donošenja, osim ako je

      provođenje tih akata uvjetovano konačnošću akta, nastupom određenih činjenica ili  
   
 istekom određenoga roka.

XIX. SINDIKALNO ORGANIZIRANJE







Članak 103.

(1) Sindikalno organiziranje u Vrtiću je slobodno.

(2) Vrtić je dužan osigurati uvjete za rad sindikalnog povjerenika te ostvarenje njegovih

      prava u skladu s zakonom i kolektivnom ugovorom.

(3) Na pitanja ostvarivanja prava štrajk i organiziranja štrajka primjenjuju se opći propisi o

      štrajku ako Zakonom nije drukčije određeno.







Članak 104.

(1) Sindikalna podružnica može podnositi ravnatelju ili upravnom vijeću prijedloge,

      mišljenja i primjedbe u svezi ostvarivanja prava radnika i zaštitu tih prava.

(2) Ravnatelj i upravno vijeće dužni su se očitovati o navedenim podnescima i izvijestiti

      sindikalnu podružnicu o svom stajalištu, te poduzimati druge mjere sukladno zakonu i

      kolektivnom ugovoru.







Članak 105.

Upravno vijeće, kada rješava i odlučuje o ostvarivanju prava radnika i njihovim zahtjevima,

poziva na sjednicu ovlaštenog predstavnika sindikata koji ima pravo iznositi stajališta, te

predlagati odluke i zaključke radi zaštite člana sindikata.

XX.  PRIJELAZNE I ZAVRŠNE ODREDBE

Članak 106.

Ovaj Pročišćeni tekst Statuta stupa na snagu osmog dana od dana objave na oglasnim pločama vrtića i internetskim stranicama vrtića.









Predsjednik Upravnog vijeća :









   _____________________








   /      Ivica  Vulić      /

Pročišćeni tekst Statuta objavljen je na oglasnoj ploči i internetskim stranicama vrtića 22.01. 2018. godine .
Pročišćeni tekst Statuta primjenjuje se od  31.01.  2018. godine.










v.d. Ravnateljica:









   ________________________








   /  Ljerka Vidaković, prof.   /

KLASA: 003-05/18-01-01
UR.BROJ: 2176-68/18-04-04
Novska, 31.01.  2018.
